b"\n_START_ARTICLE_\nYa'an\n_START_SECTION_\nRahvastik\n_START_PARAGRAPH_\nLinna elanike arv oli 1994. aastal hinnanguliselt 110 000.\n_START_SECTION_\nHaldus\n_START_PARAGRAPH_\nLinn asub Yuchengi linnarajoonis._NEWLINE_Aastatel 1950\xe2\x80\x931955 oli linn Xikangi provintsi keskus. Koos Ya'ani ringkonnaga (\xe9\x9b\x85\xe5\xae\x89\xe4\xb8\x93\xe5\x8c\xba, alates 1970. aastast \xe9\x9b\x85\xe5\xae\x89\xe5\x9c\xb0\xe5\x8c\xba), mille keskus ta oli, viidi ta p\xc3\xa4rast Xikangi provintsi kaotamist uuesti \xc3\xbcle Sichuani provintsi ning Ya'ani \xc3\xbcmber moodustati maakonna \xc3\xb5igustega linn Ya'an Shi (\xe9\x9b\x85\xe5\xae\x89\xe5\xb8\x82), mis 1959 muudeti Ya'ani maakonnaks (\xe9\x9b\x85\xe5\xae\x89\xe5\x8e\xbf). Viimane kaotati 1983 ning taastati maakonna \xc3\xb5igustega linn._NEWLINE_14. juunil 2000 moodustati praegune ringkonna \xc3\xb5igustega linn Ya'an Shi, mille keskus Ya'an on. Endine maakonna \xc3\xb5igustega linn Ya'an Shi kujundati \xc3\xbcmber Yuchengi linnarajooniks.\n_START_SECTION_\nT\xc3\xa4hised\n_START_PARAGRAPH_\nTelefonikood on 0835, sihtnumber 625000.\n_START_SECTION_\nLiiklus\n_START_PARAGRAPH_\nLinn oli k\xc3\xb5rgm\xc3\xa4gede ja k\xc3\xa4restikuliste j\xc3\xb5gede t\xc3\xb5ttu \xc3\xbcsna ligip\xc3\xa4\xc3\xa4smatu, kuni 1999 avati linna Chengduga \xc3\xbchendav maantee. Enne Ya'ani j\xc3\xb5udmist l\xc3\xa4bib tee tunneli l\xc3\xa4bi m\xc3\xa4e. Ya'ani kaudu kulgeb maantee Tiibeti kiltmaale.\n_START_SECTION_\nMajandus\n_START_PARAGRAPH_\nYa'anis on Hiina keskne tehas, kus uuritakse ja valmistatakse lennukik\xc3\xbctuse m\xc3\xb5\xc3\xb5te- ja s\xc3\xbc\xc3\xbctes\xc3\xbcsteeme._NEWLINE_Areneb k\xc3\xb5rgtehnoloogiline t\xc3\xb6\xc3\xb6stus._NEWLINE_Valmistatakse asbesti ja p\xc3\xb5llumajandusseadmeid, remonditakse autosid.\n_START_SECTION_\nHaridus\n_START_PARAGRAPH_\nLinnas asub Sichuani P\xc3\xb5llumajandus\xc3\xbclikool.\n_START_SECTION_\nAjalugu\n_START_PARAGRAPH_\nYaan rajati garnisoniga vahejaamana teel Tiibetisse. Ta on olnud traditsiooniline kaubanduskeskus."